
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1037 

21 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ειδικών Λογαριασμών Κονδυλίων Έρευνας & 
Ανάπτυξης (Ε.Λ.Κ.Ε.Α.) στις Διοικήσεις Υγειονομι¬ 
κής Περιφέρειας (Δ.Υ.ΠΕ.). 1 

Συγκρότηση του Πέμπτου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' 
Ιατρών Ε.Σ.Υ. αρμόδιο για την περιοχή ευθύνης των 
Δ.Υ.ΠΕ. Θεσσαλίας και Στερεός Ελλάδας, με έδρα 
του την έδρα της Δ.Υ.ΠΕ. Θεσσαλίας για τις ειδικό¬ 
τητες: Νευρολογία, Πλαστική Χειρουργική, Χει¬ 
ρουργική Παίδων και Ψυχιατρική. 2 

Συμπλήρωση του Πρώτου Περιφερειακού Συμβουλί¬ 
ου Επιλογής και Αξιολόγησης των Επιμελητών Α' 
και Β' Ιατρών Ε.Σ.Υ., αρμόδιο για την περιοχή ευθύ¬ 
νης των Δ.Υ.ΠΕ. Α' και Β' Αττικής, με έδρα του την 
έδρα της Α' Δ.Υ.ΠΕ. Αττικής. 3 

Συμπλήρωση του Δεύτερου Περιφερειακού Συμβουλί¬ 
ου Επιλογής και Αξιολόγησης των Επιμελητών Α' 
και Β' Ιατρών Ε.Σ.Υ., αρμόδιο για την περιοχή ευθύ- 
νηςτης Γ' Δ.Υ.ΠΕ. Αττικής, των Δ. Υ.ΠΕ. Α' και Β' Νο¬ 
τίου Αιγαίου και Βορείου Αιγαίου και της Δ.Υ.ΠΕ. 
Κρήτης, με έδρα του την έδρα της Γ' Δ. Υ.ΠΕ. Αττι¬ 
κής. 4 

Συμπλήρωση του Τρίτου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' 
Ιατρών Ε.Σ.Υ., αρμόδιο για την περιοχή ευθύνης 
των Δ.Υ.ΠΕ. Α' και Β' Κεντρικής Μακεδονίας, Δυτι¬ 
κής Μακεδονίας, Ανατολικής Μακεδονίας και Θρά¬ 
κης, με έδρα του την έδρα της Α' Δ.Υ.ΠΕ. Κεντρικής 
Μακεδονίας. 5 

Συμπλήρωση του Πέμπτου Περιφερειακού Συμβουλί¬ 
ου Επιλογής και Αξιολόγησης των Επιμελητών Α' 
και Β' Ιατρών Ε.Σ.Υ., αρμόδιο για την περιοχή ευθύ¬ 
νης των Δ.Υ.ΠΕ. Θεσσαλίας και Στερεός Ελλάδας, 
με έδρα του την έδρα της Δ.Υ.ΠΕ. Θεσσαλίας. 6 


ΑΠΟΦΑΣΕΙ Σ 

Αριθ. ΔΥ5γ/Γ.Π. Οίκ. 75762 (1) 

Σύσταση Ειδικών Λογαριασμών Κονδυλίων Έρευνας & 
Ανάπτυξης (Ε.Λ.Κ.Ε.Α.) στις Διοικήσεις Υγειονομικής 
Περιφέρειας (Δ.Υ.ΠΕ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 2γ του άρθρου 4 του ν. 
3329/2005 Εθνικό Σύστημα Υγείας και Κοινωνικής Αλλη¬ 
λεγγύης και λοιπές διατάξεις (ΦΕΚ 81/Α72005). 

2. Τις διατάξεις του άρθρου 6 του ν. 1514/1985 «Γιατην 
ανάπτυξη της επιστημονικής και τεχνολογικής έρευνας» 
(ΦΕΚ 13Α'). 

3. Τις διατάξεις των άρθρων 60 - 63 του ν. 2362/1995 
«Περί δημοσίου λογιστικού, ελέγχου των δαπανών του 
Κράτους και λοιπές διατάξεις» (ΦΕΚ 247 Α'), όπως τροπο¬ 
ποιήθηκαν και ισχύουν από τις διατάξεις του άρθρου 31 
παρ. 9 και ΙΟτου ν. 2579/1998 (ΦΕΚ31Α'). 

4. Τις διατάξεις των άρθρων 1 - 8 του ν. 2771/1999 «πε¬ 
ρί Ειδικών Λογαριασμών και λοιπές διατάξεις» (ΦΕΚ 280 
τ.Α'). 

5. Την υπ’ αριθμ. 92/50 ΕΟΚ οδηγία του Συμβουλίου της 
18ης Ιουνίου 1992 για το συντονισμό των διαδικασιών σύ¬ 
ναψης δημοσίων συμβάσεων υπηρεσιών (αριθμός I 
209/1/24.7.1992 της Επίσημης Εφημερίδας των Ευρωπαϊ¬ 
κών Κοινοτήτων) και την υπ’ αριθμ. 89/665/ΕΟΚ οδηγία 
της 21ης Δεκεμβρίου 1989, που αφορά τις νομοθετικές, 
κανονιστικές και διοικητικές διατάξεις, περί της εφαρμο¬ 
γής των διαδικασιών προσφυγής στον τομέα της σύνα¬ 
ψης συμβάσεων κρατικών προμηθειών και δημοσίων έρ¬ 
γων (αριθμός 1395/33/30.12.1989της Επίσημης Εφημερί¬ 
δας των Ευρωπαϊκών Κοινοτήτων). 

6. Την υπ’ αριθμ. 14650/ΔΙΘΕ85/2004 κοινή απόφαση 
του Πρωθυπουργού και του Υπουργού Οικονομικών 
«ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 519/Β'/2004). 

7. Το γεγονός, ότι από την εφαρμογή της απόφασης αυ¬ 
τής δεν προκαλείται επιβάρυνση του Κρατικού Προϋπο- 

λογισμού, ούτε του προϋπολογισμού του Νομικού Προ¬ 
σώπου, αποφασίζουμε: 

Άρθρο 1 

Σύσταση Ειδικών Λογαριασμών 

Συνιστάται σε κάθε Διοίκηση Υγειονομικής Περιφέρει¬ 
ας (Δ.Υ.ΠΕ.) Ειδικός Λογαριασμός, για την αξιοποίηση 
των κονδυλίων υλοποίησης ερευνητικών, αναπτυξιακών 
και εκπαιδευτικών προγραμμάτων, που προέρχονται από 
την χρηματοδότηση αντίστοιχων επιστημονικών προτά¬ 
σεων, εργαζομένων στο Ε.Σ.Υ. Ο Λογαριασμός θα έχειτίτ- 
λο «ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ ΚΑΙ 
ΑΝΑΠΤΥΞΗΣ (Ε.Λ.Κ.Ε.Α.)» και προστίθεται ο αντίστοιχος 
τίτλος της Δ.Υ.ΠΕ., ο οποίος θα ονομάζεται κατωτέρω ως 
«ΛΟΓΑΡΙΑΣΜΟΣ». 

Άρθρο 2 

Σκοπός του Λογαριασμού 

Σκοπός του Λογαριασμού είναι: 

α) Η διαχείριση κονδυλίων, που προέρχονται από την 
υλοποίηση ερευνητικών, αναπτυξιακών, εκπαιδευτικών, 
επιμορφωτικών προγραμμάτων, έργων κατάρτισης και 
παροχής επιστημονικών και τεχνολογικών υπηρεσιών, 
την εκπόνηση ειδικών μελετών, ειδικών μετρήσεων εργα¬ 
στηριακών εξετάσεων και αναλύσεων, πρόγραμμα ανταλ¬ 
λαγής εμπειριών, καθώς και άλλων σχετικών υπηρεσιών η 
δραστηριοτήτων που εντάσσονται στα ερευνητικά προ¬ 
γράμματα και έργα του άρθρου 6 του ν. 1514/1985. 

Τα ανωτέρω έργα και δραστηριότητες θα προέρχονται 
από προτάσεις των εργαζομένων στο Ε.Σ.Υ., οι οποίοι θα 
είναι και οι επιστημονικά υπεύθυνοι για το εκτελούμενο 
έργο ή παρεχόμενη υπηρεσία. 

β) Η διάθεση κονδυλίων από τα αποθεματικά του Λο¬ 
γαριασμού, για την χρηματοδότηση ερευνητικών ή εκ¬ 
παιδευτικών προγραμμάτων, που είναι απαραίτητα για 
την ανάπτυξη στόχων Υγείας του πληθυσμού της Περι¬ 
φέρειας ή και γενικότερου ενδιαφέροντος, τα οποία συ¬ 
ντονίζονται από τον Υπουργό Υγείας & Κοινωνικής Αλλη¬ 
λεγγύης. 

Άρθρο 3 

Πόροι του Λογαριασμού 

1. Πόροι του Λογαριασμού είναι: 

α) Κονδύλια που διατίθενται από φορείς του Δημοσίου 
Τομέα και την Ευρωπαϊκή Ένωση ή μέσω των εκάστοτε 
προγραμμάτων ανάπτυξης, έρευνας και εκπαίδευσης ή 
με οποιονδήποτε άλλο τρόπο. 

β) Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, ιδιωτικές 
επιχειρήσεις ή ιδιώτες, διεθνείς οργανισμούς και δωρεές 
κάθε είδους με πράξεις εν ζωή ή αιτία θανάτου. 

γ) Έσοδα από παροχή υπηρεσιών προς τρίτους ή δικαι¬ 
ώματα που προέρχονται από την αξιοποίηση ή με άλλο 
τρόπο διάθεση των αποτελεσμάτων της έρευνας ή τεχνο¬ 
λογικών επιτεύξεων από εμπορική εκμετάλλευση ευρεσι¬ 
τεχνιών, τεχνογνωσίας και πρόσοδοι από περιουσιακά 
στοιχεία του Λογαριασμού. 

2. Οι φορείς που εισφέρουν στο Λογαριασμό, έχουν τη 
δυνατότητα να προσδιορίσουν α) το είδος των δαπανών 
που θα καλυφθούν μετά κονδύλιαπου διαθέτουν και β) το 
χρόνο στον οποίο θα αναλωθούν τα κονδύλια. 


Άρθρο 4 

Όργανα Διοίκησης και Διαχείρισης του Λογαριασμού 

1. Η διοίκηση και Διαχείριση του Λογαριασμού πραγμα¬ 
τοποιείται από τα όργανά του και είναι ανεξάρτητη από τη 
διοίκηση και διαχείριση της Δ.Υ.ΠΕ. 

2. Όργανα διοίκησης και διαχείρισης του Λογαριασμού 
είναι: 

α) Επιτροπή Λογαριασμού 

β) Η Γραμματεία του Λογαριασμού 

Άρθρο 5 

Επιτροπή Λογαριασμού 

1. Η Επιτροπή Λογαριασμού, που αναφέρεται παρακά¬ 
τω ως «Επιτροπή», είναι τριμελής και απαρτίζεται από τον 
Διοικητή της Δ.Υ.ΠΕ., ένα Διευθυντή της Κεντρικής Υπη¬ 
ρεσίας ή Αποκεντρωμένης Μονάδας της Δ.Υ.ΠΕ., που 
ορίζεται από το Δ.Σ. αυτής και τον Προϊστάμενο του Τμή¬ 
ματος Έρευνας και Ανάπτυξης. Η θητεία της Επιτροπής 
είναι διετής και δύναται να ανανεωθεί. Πρόεδρος της Επι¬ 
τροπής είναι ο Διοικητής της Δ.Υ.ΠΕ. Σε περίπτωση που ο 
Πρόεδρος της Επιτροπής απουσιάζει ή κωλύεται, ανα¬ 
πληρώνεται από τον Αντιπρόεδρο του Δ.Σ. της Δ.Υ. ΠΕ. Τα 
λοιπά αναπληρωματικά μέλη ορίζονται με απόφαση του 
Δ.Σ. της Δ.Υ.ΠΕ. και αναπληρώνουν τα τακτικά μέλη αντι- 
στοίχως. Τα αναπληρωματικά μέλη μπορούν να μετέχουν 
σε όλες τις συνεδριάσεις, της Επιτροπής, αλλά χωρίς ψή¬ 
φο εφόσον παρίσταται και το αντίστοιχο τακτικό μέλος. 

2. Η Επιτροπή έχει τις παρακάτω αρμοδιότητες: 

α) Εισηγείται σχετικά με τη λήψη μέτρων για την εξα¬ 
σφάλιση πόρωντου Λογαριασμού. 

β) Αναζητεί πηγές χρηματοδοτήσεωςτου Λογαριασμού 
και ενεργεί κάθε πράξη που είναι απαραίτητη για την εξα¬ 
σφάλιση χρηματικών πόρων. 

γ) Αξιολογεί και αποδέχεται τις κάθε είδους επιχορηγή¬ 
σεις, δωρεές και εισφορές του Λογαριασμού και καθορίζει 
τους ειδικότερους όρους αποδοχής και διαθέσεώς τους. 

δ) Καταρτίζει ετήσιο επιστημονικό και οικονομικό απολο¬ 
γισμό κινήσεως του Λογαριασμού και παρέχει κάθε ανα¬ 
γκαία ενημέρωση στους φορείς χρηματοδοτήσεωςτου Λο¬ 
γαριασμού. Συντάσσει ξεχωριστά κάθε έτος προϋπολογι¬ 
σμό σύμφωνα με σχετική εγκύκλιο του Υπουργείου 
Οικονομικών καθώς και απολογισμό, οι οποίοι συνυποβάλ¬ 
λονται προς έλεγχο και αξιολόγηση στο Υπουργείο Οικονο¬ 
μικών (Γενικό Λογιστήριο του Κράτους) σύμφωνα με τα ορι¬ 
ζόμενα στις παρ. 2 και 3 του άρθρου 8 του ν. 2771/1999 ταυ¬ 
τόχρονα με τον προϋπολογισμό του Φορέα που εποπτεύει 
το «Λογαριασμό». Η μη έγκαιρη υποβολή του εντός των 
προθεσμιών που θέτει το Γενικό Λογιστήριο του Κράτους 
αναστέλλει αυτομάτως τη λειτουργία του «Λογαριασμού». 

ε) Καθορίζει τους τρόπους αξιολόγησης, επιλογής, 
χρηματοδότησης, πληρωμής των δαπανών και παραλα¬ 
βής των αποτελεσμάτων των ερευνητικών, τεχνολογικών 
έργων και γενικά των αναλαμβανομένων στα πλαίσια της 
παρούσας και των γενικών διατάξεων. 

στ) Εγκρίνει τις προτάσεις για χρηματοδότηση των 
ερευνητικών, εκπαιδευτικών προγραμμάτων και ανταλ¬ 
λαγής εμπειριών στο Λογαριασμό. 

ζ) Δύναται να αναθέτει μελέτες στους φορείς που επο¬ 
πτεύει ή σε τρίτους για την καλύτερη και αποτελεσματι¬ 
κότερη επίτευξη των στόχωντου. 

η) Δύναται να προσλαμβάνει ειδικό προσωπικό για τη 
στελέχωση της Γραμματείας. 

θ) Εποπτεύει το έργο της Γραμματείας και ορίζει τον 
Προϊστάμενό της. 

ι) Διατηρεί αρχείο των τελικών εκθέσεων των χρηματοδο¬ 
τούμενων μέσωτου Λογαριασμού προγραμμάτων και έργων. 

Άρθρο 6 

Λειτουργία της Επιτροπής 

Η Επιτροπή συνεδριάζει ύστερα από πρόσκληση του 
Προέδρου της, οποτεδήποτε αυτό κρίνεται αναγκαίο. 

Η Επιτροπή βρίσκεται σε απαρτία όταν παρίσταται ο 
Πρόεδρος ή ο Αναπληρωτής του και ένα (1) τουλάχιστον 
μέλος της, τακτικό ή αναπληρωματικό. Οι αποφάσεις της 
Επιτροπής λαμβάνονται με απόλυτη πλειοψηφία των πα¬ 
ρόντων μελών και σε περίπτωση ισοψηφίας υπερισχύει ή 
άποψη την οποία υποστήριξε ο προεδρεύων. 

Χρέη Γραμματέα της Επιτροπής εκτελεί ο Προϊστάμε¬ 
νος της Γ ραμματείας. 

Άρθρο 7 
Γ ραμματεία 

1. Η Γ ραμματεία στελεχώνεται, ανάλογα με τις ανάγκες, 
από μόνιμο ή επί συμβάσει διοικητικό προσωπικό της 
Δ.Υ.ΠΕ. ή των αποκεντρωμένων μονάδων της, που διατί¬ 
θεται με απόφαση του Δ.Σ. της. 

2. Η Γ ραμματεία έχει τις παρακάτω αρμοδιότητες: 

α) Παρακολουθεί τη λογιστική και διαχειριστική κίνηση 
του Λογαριασμού και προβαίνει στην πληρωμή των δαπα¬ 
νών μετά από εντολή του Επιστημονικού Υπευθύνου κάθε 
έργου, εφόσον η δαπάνη προβλέπεται ρητά στον εγκεκρι¬ 
μένο προϋπολογισμό του έργου. Σε διαφορετική περίπτω¬ 
ση, απαιτείται και η έγκριση του Προέδρου της Επιτροπής. 

β) Εξυπηρετεί γραμματειακώς την Επιτροπή και ειση- 
γείται για θέματα της αρμοδιότητάς της. 

γ) Μεριμνά για την εκτέλεση των αποφάσεων της Επι¬ 
τροπής. 

Άρθρο 8 

Διαδικασία διάθεσης και Διαχείρισης 
των κονδυλίωντου Λογαριασμού 

1. Τα έσοδα του Λογαριασμού που προέρχονται από 
οποιαδήποτε από τις πηγές που αναφέρονται στο άρθρο 
3 της παρούσης, κατατίθενται σε Τραπεζικό Λογαριασμό 
με τίτλο «ΕΛΚΕΑ» και προστίθεται και η ονομασία της 
Δ.Υ.ΠΕ. και αναλαμβάνονται και διατίθενται με ειδικές 
εντολές του Προέδρου της Επιτροπής ή εξουσιοδοτημέ¬ 
νου απ’ αυτόν μέλους της Επιτροπής, που υπογράφονται 
από τον Προϊστάμενο της Γ ραμματείας. 

2. Η κίνηση του Λογαριασμού, ο έλεγχος και η εντολή 
πληρωμής σε βάρος του Λογαριασμού και υπέρ δικαιού¬ 
χων ενεργούνται σύμφωνα με την παρούσα απόφαση και 
τον Κώδικα Βιβλίων και Στοιχείων, όπως αυτός ισχύει χω¬ 
ρίς καμία αναφορά ή περιορισμό από τις διατάξεις που 
διέπουντη διάθεση, κατανομή και εκταμίευση τωνπιστώ- 
σεωντου Προϋπολογισμού της Κεντρικής Υπηρεσίας της 
Δ.Υ.ΠΕ. και κατά παρέκκλιση των διατάξεων του Δημοσί¬ 
ου Λογιστικού, τις κρατικές προμήθειες, τις δημόσιες 
επενδύσεις, την ανάθεση μελετών και κάθε άλλης γενικής 
ή ειδικής κατάταξης. 

3. Η πραγματοποίηση κάθε δαπάνης απαιτεί πρόταση 
από τον επιστημονικό υπεύθυνο του έργου, εφόσον η δα¬ 
πάνη αυτή ρητά προβλέπεται στον προϋπολογισμό του 


έργου. Σε διαφορετική περίπτωση, απαιτείται και η έγκρι¬ 
ση του Προέδρου της Επιτροπής. 

Ειδικότερα, οι διάφορες κατηγορίες δαπανών θα πραγ¬ 
ματοποιούνται σύμφωνα με τα ακόλουθα: 

1. Απασχόληση προσωπικού: 

α) Στο προσωπικό των Δ.Υ.ΠΕ. καιτωνΦ.Π.Υ.Υ.Κ.Α. αυ¬ 
τών που μετέχουν στην εκτέλεση συγκεκριμένου έργου, 
καταβάλλεται αμοιβή, εφόσον η σχετική πρόβλεψη περι¬ 
λαμβάνεται στην εγκεκριμένη πρόταση για την εκτέλεση 
του έργου αυτού. 

β) Πρόσθετο επιστημονικό και τεχνικό προσωπικό, που 
απαιτείται για την εκτέλεση κάθε συγκεκριμένου έργου 
που έχει εγκριθεί από την Επιτροπή και δεν είναι προσω¬ 
πικό των Δ.Υ.ΠΕ. ή Φ.Π.Υ.Υ.Κ.Α. της περιοχής ευθύνης 
των, προσλαμβάνεται με σύμβαση ανάθεσης έργου ή ερ¬ 
γασίας ορισμένου χρόνου, στην οποία υπογράφει ο Προϊ¬ 
στάμενος της Γ ραμματείας της Επιτροπής, μετά από 
εξουσιοδότηση και εντολή της Επιτροπής που περιλαμ¬ 
βάνεται στη σχετική εγκριτική απόφασή της. 

γ) Η πρόσληψη του προσωπικού γίνεται μέσα στα αριθ¬ 
μητικά και χρονικά όρια που προβλέπονται στον Προϋπο¬ 
λογισμό του κάθε έργου. Οι αποδοχές του προσωπικού 
αυτού καθορίζονται με απόφαση της Επιτροπής όταν 
αφορά μισθώσεις έργου, είτε μετις κάθε φορά ισχύουσες 
Υπουργικές Αποφάσεις ή συλλογικές συμβάσεις όταν 
αφορά συμβάσεις εργασίας ορισμένου χρόνου. 

2. Μετακινήσεις προσωπικού στο εσωτερικό και εξωτερικό: 

α) Οι μετακινήσεις των μελώντης ομάδας εκτέλεσηςτου 

έργου στο εσωτερικό και εξωτερικό, που είναι απαραίτη¬ 
τες για την εκτέλεσή του, πραγματοποιούνται μέσα στα 
όρια που έχει εγκρίνει η Επιτροπή και με μοναδικό δικαιο- 
λογητικό της απόφασής της περί εγκρίσεως της προτάσε- 
ως για εκτέλεση του έργου αυτού χωρίς τη μεσολάβηση 
οποιουδήποτε άλλου οργάνου. Στους μετακινούμενους 
καταβάλλονται σε βάρος του εγκεκριμένου προϋπολογι¬ 
σμού του έργου οι δαπάνες ταξιδιού και η ημερήσια εκτός 
έδρας αποζημίωση, σε ευρώ ή σε συνάλλαγμα, που καθο¬ 
ρίζεται με απόφαση της Επιτροπής κάθε χρόνο για όλο το 
προσωπικό και οι δαπάνες αυτές θα καταβάλλονται σύμ¬ 
φωνα με τα ισχύοντα για τους δημοσίους υπαλλήλους. 

Ειδικότερα, για τα προγράμματα που χρηματοδοτού¬ 
νται από την Ευρωπαϊκή Ένωση, οι δαπάνες μετακίνησης 
και ημερήσιας αποζημίωσης καταβάλλονται σύμφωνα με 
τη σύμβαση του εκάστοτε έργου και τα ισχύοντα για την 
Ευρωπαϊκή Ένωση. 

β) Στους μετακινούμενους που δεν έχουν τη δημοσιοϋ¬ 
παλληλική ιδιότητα καταβάλλονται σε βάρος του εγκε¬ 
κριμένου προϋπολογισμού του ερευνητικού έργου, οι δα¬ 
πάνες ταξιδιού και η ημερήσια εκτός έδρας αποζημίωση, 
που καθορίζεται με απόφαση των Υπουργών Ανάπτυξης 
και Οικονομικών, σύμφωνα με την παρ.9 του άρθρου 31 
του ν. 1514/1985. 

3. Προμήθειες - Εκτέλεση εργασιών: 

α) Οι προμήθειες αναλωσίμων και μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων και η εκτέλεση εργασιών οποιουδή- 
ποτε είδους που είναι αναγκαίες για την εκτέλεση των έρ¬ 
γων, όπως αυτές προβλέπονται στον αντίστοιχο προϋπο¬ 
λογισμό που περιέχεται στην εγκριτική απόφαση της 
Επιτροπής πραγματοποιούνται, μετά από εντολή του Επι¬ 
στημονικού Υπευθύνου του έργου, με μέριμνα και ευθύνη 
του προσωπικού της γραμματείας. 

β) Προμήθειες ή εκτελέσεις έργων δαπάνης μέχρι 

15.000 ευρώ η κάθε μία, γίνονται απευθείας χωρίς διαγω¬ 
νισμό ή λήψη προσφορών, ύστερα από εκτίμηση των τι¬ 
μών που προσφέρει η αγορά. 

γ) Προμήθειες ή εκτελέσεις έργων δαπάνης από 15.000 
ευρώ και άνω γίνονται με τη διενέργεια πρόχειρου διαγω¬ 
νισμού με πλήρη αιτιολόγηση της επιλογής, που κοινο¬ 
ποιείται στην Επιτροπή. 

δ) Τα μη αναλώσιμα υλικά, κάθε είδους, των οποίων η 
προμήθεια πραγματοποιείται για τις ανάγκες εκτέλεσης 
των έργων και σε βάρος των πιστώσεων του Λογαρια¬ 
σμού, διατίθενται σύμφωνα με απόφαση της Επιτροπής 
μετά το πέρας των έργων αυτών και ανάλογα με τις συμ¬ 
βατικές δεσμεύσεις. Τα υλικά αυτά καταγράφονται από 
τη Γραμματεία σε Βιβλίο Διακίνησης Υλικού. 

4. Μισθώσεις ακινήτων μεταφορικών μέσων και εξοπλι¬ 
σμού. 

Οι μισθώσεις ακινήτων, μεταφορικών μέσων και εργα¬ 
στηριακού ή μηχανικού εξοπλισμού που είναι αναγκαίες 
για την εκτέλεση των χρηματοδοτούμενων έργων, όπως 
αυτές καθορίζονται στην εγκριτική απόφαση της Επιτρο¬ 
πής μέσα στα πλαίσια του εγκεκριμένου προϋπολογισμού 
του έργου, πραγματοποιούνται με τον ακόλουθο τρόπο: 

α) Μισθώσεις που για κάθε μια το συνολικό ετήσιο μί¬ 
σθωμα δεν υπερβαίνει τα 15.000 ευρώ γίνονται απευθεί¬ 
ας χωρίς διαγωνισμό ή λήψη προσφορών, ύστερα από 
εκτίμηση των τιμών που προσφέρει η αγορά. 

β) Μισθώσεις που για κάθε μια το συνολικό ετήσιο μί¬ 
σθωμα υπερβαίνει τα 15.000 ευρώ γίνονται με πρόχειρο 
διαγωνισμό και πλήρη αιτιολόγηση της επιλογής που κοι¬ 
νοποιείται στην Επιτροπή. 

γ) Οιπαραπάνω μισθώσεις πραγματοποιούνται με εντο¬ 
λή του Επιστημονικού Υπευθύνου του έργου, από τον 
Προϊστάμενο της Γραμματείας της Επιτροπής ή του Λο¬ 
γαριασμού, ο οποίος υπογράφει και τα αναγκαία μισθω¬ 
τήρια συμφωνητικά. 

5. Συνέδρια, σεμινάρια, συγκεντρώσεις εργασίας 
(ννοΓίοΙιορε), ημερίδες μετακλήσεις επιστημόνων του 
εξωτερικού. 

Οι δαπάνες για τη διοργάνωση συνεδρίων, σεμιναρίων, 
συγκεντρώσεων εργασίας (ΪΛ/οιΙοΙιορε), παροχής γευμά¬ 
των εργασίας και λοιπών εξόδων φιλοξενίας που πραγ¬ 
ματοποιούνται στα πλαίσια των ανωτέρω διοργανώσεων, 
καθώς και για αποζημιώσεις εκ μετακλήσεως Ελλήνων ή 
ξένων επιστημόνων του εξωτερικού, που γίνονται στα 
πλαίσια των εκτελούμενων προγραμμάτων ή έργων, 
πραγματοποιούνται σε βάρος του ειδικού Λογαριασμού 
του εποπτευόμενου φορέα με απόφαση του Δ.Σ. του φο¬ 
ρέα, εφόσον προβλέπονται στην εγκεκριμένη πρόταση 
για την εκτέλεση του ερευνητικού έργου. 

6. Με απόφαση του Δ.Σ. των Δ.Υ.ΠΕ. καθορίζεται ποσο¬ 
στό παρακράτησης επί του συνολικού προϋπολογισμού 
του κάθε έργου που χρηματοδοτείται μέσω του Λογαρια¬ 
σμού από οποιονδήποτε πόρο. Το ποσοστό αυτό θα κυ¬ 
μαίνεται από 5% έως 15%. Το προϊόν αυτό διατίθεται για 
την εκτέλεση ερευνητικών και εκπαιδευτικών προγραμ¬ 
μάτων για την αντιμετώπιση εξόδων λειτουργίας του Λο¬ 
γαριασμού και λοιπών εξόδων. 

7. Οι ανωτέρω δαπάνες θα πραγματοποιούνται κατά πα¬ 
ρέκκλιση των ισχυουσών διατάξεων περί προμηθειών του 
Δημοσίου Τομέα και τις Διατάξεις του Δημόσιου Λογιστικού. 

8. Φορολογικές και ασφαλιστικές ρυθμίσεις. 

Οι φορολογικές και ασφαλιστικές κρατήσεις επί των εσό¬ 
δων και πληρωμών των Ειδικών Λογαριασμών ρυθμίζονται 


με βάση τη γενική νομοθεσία και τις αποφάσεις και εγκυκλί¬ 
ους του Υπουργείου Οικονομικών, που έχουν εκδοθεί σε 
εκτέλεση αυτών. Τα έργα που χρηματοδοτούνται από τα 
όργανα της Ευρωπαϊκής Ένωσης απαλλάσσονται από 
Φ. Π. Α., σύ μφωνα με τους κανονισμούς των οργάνων αυτών. 

Άρθρο 9 

Οικονομικός Έλεγχος 

Ο τακτικός έλεγχος της οικονομικής διαχειρίσεως του 
Λογαριασμού και ο έλεγχος του ισολογισμού πραγματο¬ 
ποιείται κάθε χρόνο από δύο (2) Ορκωτούς Ελεγκτές που 
ορίζονται αρμοδίως από το Σώμα Ορκωτών Ελεγκτών 
ύστερα από αίτηση του Διοικητή της Δ.Υ.ΠΕ. 

Ο έλεγχος των δαπανών θα ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή νόμιμα παραστατικά πα¬ 
ροχής υπηρεσιών, τα οποία τηρεί η Γ ραμματεία για κάθε 
πραγματοποιούμενη δαπάνη και χωριστά για κάθε εκτε- 
λούμενο ερευνητικό έργο. 

Το διαχειριστικό έτος του Λογαριασμού συμπίπτει με το 
οικονομικό έτος. Το πρώτο διαχειριστικό έτος του Λογα¬ 
ριασμού αρχίζει την ημέρα συστάσεωςτου Λογαριασμού. 

Οι Ορκωτοί Ελεγκτές που ασκούν τον τακτικό έλεγχο οι¬ 
κονομικής διαχειρίσεως του Λογαριασμού υποβάλλουν 
μέχρι το τέλος Ιουνίου κάθε έτους, έκθεση για τον απολο¬ 
γισμό του διαχειριστικού έτους που έληξε. 

Οι εκθέσεις αυτές υποβάλλονται στον Υπουργό Υγείας 
και Κοινωνικής Αλληλεγγύης, στο Δ.Σ. της Δ.Υ.ΠΕ., στην 
Επιτροπή του Λογαριασμού, καθώς και σε όλους τους φο¬ 
ρείς που επιχορήγησαν με οποιοδήποτε τρόπο το Λογα¬ 
ριασμό κατά το ελεγχόμενο χρονικό διάστημα. 

Ο Υπουργός Υγείας και Κοινωνικής Αλληλεγγύης μπο¬ 
ρεί να ζητήσει οποτεδήποτε έκτακτους ελέγχους της οι¬ 
κονομικής διαχειρίσεως του Λογαριασμού. 

Οι απαιτήσεις και οι υποχρεώσεις των Ειδικών Λογαρια¬ 
σμών Κονδυλίων Έρευνας και Ανάπτυξης (Ε.Λ.Κ.Ε.Α.) 
των Πε.Σ.Υ.Π. περιέρχονται στο νέο Ειδικό Λογαριασμό 
Κονδυλίων Έρευνας και Ανάπτυξης των Δ.Υ.ΠΕ. και θεω¬ 
ρούνται απαιτήσεις και υποχρεώσεις αυτών. 

Η παρούσα απόφαση ισχύει από τις 4.5.2005 ημερομηνία 
έναρξης εφαρμογής του ν. 3329/2005 (ΦΕΚ81/Α72005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΥΛΕΓΓΥΗΣ 

Π. ΔΟΥΚΑΣ Ν. ΚΑΚΛΑΜΑΝΗΣ 

-♦- 

Αριθ. ΔΥ1 δ/51015, Σχετ. 43137 (2) 

Συγκρότηση του Πέμπτου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ. αρμόδιο για την περιοχή ευθύνης των 
Δ.Υ.ΠΕ. Θεσσαλίας καιΣτερεάς Ελλάδας, μεέδρατου 
την έδρα της Δ.Υ.ΠΕ. Θεσσαλίας για τις ειδικότητες: 
Νευρολογία, Πλαστική Χειρουργική, Χειρουργική Παί- 
δων και Ψυχιατρική. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953/τ. Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001/τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις.», όπως τροποποιήθηκε μεταγενέστερα με την παρ. 
12του άρθρου 19του ν. 3106/2003 (ΦΕΚ30/2003/τ. Α') και 
τα εδάφια 1 και 4α της παρ. Δ του άρθρου 20 του ν. 3172/ 
2003 (ΦΕΚ 197/2003/τ, Α'). 

3. Τις διατάξεις των παρ. 1,2, 5, 6 και 7 του άρθρου 43 
του ν. 3252/2004 (Φ.Ε.Κ. 132/16.7.2004/τ. Α') «Σύσταση 
Ένωσης Νοσηλευτών - Νοσηλευτριών Ελλάδος και άλλες 
διατάξεις». 

4. Τις διατάξειςτου άρθρου 20 του ν. 3293/2004 (Φ.Ε.Κ. 
231/26.11.2004/τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ. 3 και 42 του ν. 
3329/2005 (Φ.Ε.Κ. 81/4.4.2005/τ. Α') «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις». 

6. Τις αρμοδίως υποβληθείσες προτάσεις. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, καθ’ όσον η σχετική δαπάνη θα προκύψει 
με τον καθορισμό της αμοιβής που θα γίνει με την έκδοση 
κοινής υπουργικής απόφασης, αποφασίζουμε: 

1. Συγκροτούμε το Πέμπτο Περιφερειακό Συμβούλιο 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Θεσσαλίας και Στερεάς Ελλάδας, με έδρα του 
την έδρα της Δ.Υ.ΠΕ. Θεσσαλίας και διορίζουμε τα κατω¬ 
τέρω πρόσωπα, ανά ειδικότητα: 

ΝΕΥΡΟΛΟΓΙΑ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυ¬ 
ντής του Κέντρου Υγείας, με αναπληρωτή του τον αρχαι¬ 
ότερο ιατρό του Κέντρου Υγείας. Για τις Μονάδες Κοινω¬ 
νικής Φροντίδας προεδρεύει ο Αντιπρόεδρος του Διοικη¬ 
τικού Συμβουλίου της οικείας Δ.Υ.ΠΕ. μεαναπληρωτήτου 
τον Πρόεδρο του Διοικητικού Συμβουλίου της οικείας Μο¬ 
νάδας Κοινωνικής Φροντίδας. 

2. Καρανίκα Κωνσταντίνο, Αναπληρωτή Διευθυντή Πα¬ 
θολογίας στο Γενικό Πανεπιστημιακό Νοσοκομείο Λάρι¬ 
σας, που προτείνεται από το ΚΕ.Σ.Υ., με αναπληρώτριά 
τουτηνΜαργαριτοπούλου Ελευθερία, ΕπιμελήτριαΑ'Γε- 
νικής Ιατρικής στο Κέντρο Υγείας Αγιάς, ομοίως. 

3. Γεωργίου Γεώργιο, Επιμελητή Α' Ψυχιατρικής στο Κέ¬ 
ντρο Ψυχικής Υγείας του Γενικού Νοσοκομείου Λάρισας 
«ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ», που προτεί- 
νεταιαπότο ΚΕ.Σ.Υ., με αναπληρώτριά του την Μακρή Ει¬ 
ρήνη, Αναπληρώτρια Διευθύντρια Παθολογίας στο Γενι¬ 
κό Πανεπιστημιακό Νοσοκομείο Λάρισας, ομοίως. 

4. Χαλιώτη Γεώργιο, Επιμελητή Α' Παθολογίας στο Γε¬ 
νικό Νοσοκομείο Χαλκίδας, που προτείνεται από τον 
Π.Ι.Σ., με αναπληρωτή του τον Σκυλοδήμο Ευάγγελο, 
Επιμελητή Α' Γ ενικής Ιατρικής στο Κέντρο Υγείας Τυρνά- 
βου, ομοίως. 


5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση 
του ΚΕ.Σ.Υ. ορίζουμε τους: 

α) Ζαφείρη Βασίλειο, Επιμελητή Α' Παθολογίας στο Κέ¬ 
ντρο Υγείας Παλαμά, με αναπληρωτή του τον Βαρελά Θε¬ 
όδωρο, Επιμελητή Α' Γ ενικής Ιατρικής στο Κέντρο Υγείας 
Ελασσόνας και 

β) Ψύρρα Αναστασία, Επιμελήτρια Α' Γενικής Ιατρικής 
στο Κέντρο Υγείας Τυρνάβου, με αναπληρωτή της τον 
Πουλτσάκη Αναστάσιο, Διευθυντή Νευρολογίας στο Γενι¬ 
κό Νοσοκομείο Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑ- 
ΝΤΑΦΥΛΛΕΙΟ». 

ΠΛΑΣΤΙΚΗ ΧΕΙΡΟΥΡΓΙΚΗ 

1. Πρόεδρο του Συμβουλίου, τον Διοικητή του Νοσο¬ 
κομείου, για θέση ιατρού του οποίου γίνεται η κρίση, με 
αναπληρωτή του τον Διευθυντή της Ιατρικής Υπηρεσίας 
του ίδιου Νοσοκομείου. Όταν πρόκειται για Ιατρό Κέ¬ 
ντρου Υγείας, προεδρεύει ο Διοικητής του Νοσοκομεί¬ 
ου μετο οποίο συνδέεται λειτουργικάτο Κέντρο Υγείας, 
με αναπληρωτή του τον Διευθυντή ή τον αρχαιότερο ια¬ 
τρό του Κέντρου Υγείας. Αν δεν υπάρχει λειτουργική 
σύνδεση του Κέντρου Υγείας με Νοσοκομείο, προε¬ 
δρεύει ο Διευθυντής του Κέντρου Υγείας, με αναπλη¬ 
ρωτή του τον αρχαιότερο ιατρό του Κέντρου Υγείας. Για 
τις Μονάδες Κοινωνικής Φροντίδας προεδρεύει ο Αντι¬ 
πρόεδρος του Διοικητικού Συμβουλίου της οικείας 
Δ.Υ.ΠΕ. με αναπληρωτή του τον Πρόεδρο του Διοικητι¬ 
κού Συμβουλίου της οικείας Μονάδας Κοινωνικής Φρο¬ 
ντίδας. 

2. Έξαρχο Νικόλαο, Επιμελητή Α' Χειρουργικής στο Γ ε¬ 
νικό Νοσοκομείο Βόλου «ΑΧΙΛΛΟΠΟΥΛΕΙΟ», που προτεί- 
νεταιαπότο ΚΕ.Σ.Υ., με αναπληρωτή τούτον ΣάρροΧρή- 
στο, Επιμελητή Α' Χειρουργικής στο Γενικό Νοσοκομείο 
Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ», 
ομοίως. 

3. Κόκκαλη Νικόλαο, Αναπληρωτή Διευθυντή Ωτορινο- 
λαρυγγολογίας στο Γενικό Νοσοκομείο Βόλου «ΑΧΙΛΛΟ- 
ΠΟΥΛΕΙΟ», που προτείνεται από το ΚΕ.Σ.Υ., με αναπλη¬ 
ρωτή του τον Χέβα Αθανάσιο, Επιμελητή Α' Χειρουργικής 
Θώρακος στο Γενικό Πανεπιστημιακό Νοσοκομείο Λάρι¬ 
σας, ομοίως. 

4. Γάτο Αναστάσιο, Αναπληρωτή Διευθυντή Ορθοπαιδι- 
κής στο Γενικό Νοσοκομείο Βόλου «ΑΧΙΛΛΟΠΟΥΛΕΙΟ», 
που προτείνεται από τον Π.Ι.Σ., με αναπληρωτή του τον 
Αναγνωστόπουλο Βασίλειο, Επιμελητή Α' Νευροχειρουρ- 
γικής στο Γενικό Πανεπιστημιακό Νοσοκομείο Λάρισας, 
ομοίως. 

5. Τον Διευθυντή του οικείου Τμήματος ή Κλινικής, μετο 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση 
του ΚΕ.Σ.Υ. ορίζουμε τους: 

α) Πράπα Ιωάννη, Επιμελητή Α'Χειρουργικής στο Γενι¬ 
κό Νοσοκομείο Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑ- 
ΝΤΑΦΥΛΛΕΙΟ», με αναπληρωτή του τον Ταμπάρα Βασί¬ 
λειο, Επιμελητή Α' Χειρουργικής Παίδων στο ίδιο Νοσο¬ 
κομείο και 

β) Κουταρέλο Δημήτριο, Επιμελητή Α' Χειρουργικής 
στο Γενικό Νοσοκομείο Βόλου «ΑΧΙΛΛΟΠΟΥΛΕΙΟ», με 
αναπληρωτή του τον Σκούπρα Φώτιο, Αναπληρωτή Διευ¬ 
θυντή Ορθοπαιδικής στο Γενικό Νοσοκομείο Λάρισας 
«ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΧΕΙΡΟΥΡΓΙΚΗ ΠΑΙΔΩΝ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυ¬ 
ντής του Κέντρου Υγείας, με αναπληρωτή του τον αρχαι¬ 
ότερο ιατρό του Κέντρου Υγείας. Για τις Μονάδες Κοινω¬ 
νικής Φροντίδας προεδρεύει ο Αντιπρόεδρος του Διοικη¬ 
τικού Συμβουλίου της οικείας Δ. Υ.ΠΕ. μεαναπληρωτήτου 
τον Πρόεδρο του Διοικητικού Συμβουλίου της οικείας Μο¬ 
νάδας Κοινωνικής Φροντίδας. 

2. Πράπα Ιωάννη, Επιμελητή Α' Χειρουργικής στο Γενι¬ 
κό Νοσοκομείο Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑ- 
ΝΤΑΦΥΛΛΕΙΟ», που προτείνεται από το ΚΕ.Σ.Υ., με ανα¬ 
πληρωτή του τον Χέβα Αθανάσιο, Επιμελητή Α' Χειρουρ¬ 
γικής Θώρακος στο Γενικό Πανεπιστημιακό Νοσοκομείο 
Λάρισας, ομοίως. 

3. Κόκκαλη Νικόλαο, Αναπληρωτή Διευθυντή Ωτορινο- 
λαρυγγολογίας στο Γενικό Νοσοκομείο Βόλου «ΑΧΙΛΛΟ- 
ΠΟΥΛΕΙΟ», που προτείνεται από το ΚΕ.Σ.Υ., με αναπλη¬ 
ρωτή του τον Αναγνωστόπουλο Βασίλειο, Επιμελητή Α' 
Νευροχειρουργικής στο Γ ενικό Πανεπιστημιακό Νοσοκο¬ 
μείο Λάρισας, ομοίως. 

4. Έξαρχο Νικόλαο, Επιμελητή Α' Χειρουργικής στο Γ ε¬ 
νικό Νοσοκομείο Βόλου «ΑΧΙΛΛΟΠΟΥΛΕΙΟ», που προτεί- 
νεται από τον Π.Ι.Σ., με αναπληρωτή του τον Κουταρέλο 
Δημήτριο, Επιμελητή Α' Χειρουργικής στο ίδιο Νοσοκο¬ 
μείο, ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση 
του ΚΕ.Σ.Υ. ορίζουμε τους: 

α) Ταμπάρα Βασίλειο, Επιμελητή Α' Χειρουργικής Παί- 
δων στο Γενικό Νοσοκομείο Λάρισας «ΚΟΥΤΛΙΜΠΑΝΕΙΟ 
ΚΑΙΤΡΙΑΝΤΑΦΥΛΛΕΙΟ», με αναπληρωτή του τον Σκούπρα 
Φώτιο, Αναπληρωτή Διευθυντή Ορθοπαιδικής στο Γ ενικό 
Νοσοκομείο Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑ- 
ΦΥΛΛΕΙΟ» και 

β) Γάτο Αναστάσιο, Αναπληρωτή Διευθυντή Ορθοπαιδι- 
κής στο Γενικό Νοσοκομείο Βόλου «ΑΧΙΛΛΟΠΟΥΛΕΙΟ», 
με αναπληρωτή του τον Σάρρο Χρήστο, Επιμελητή Α' Χει¬ 
ρουργικής στο Γενικό Νοσοκομείο Λάρισας «ΚΟΥΤΛΙ- 
ΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ». 

ΨΥΧΙΑΤΡΙΚΗ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυ¬ 
ντής του Κέντρου Υγείας, με αναπληρωτή του τον αρχαι¬ 
ότερο ιατρό του Κέντρου Υγείας. Για τις Μονάδες Κοινω¬ 
νικής Φροντίδας προεδρεύει ο Αντιπρόεδρος του Διοικη¬ 
τικού Συμβουλίου της οικείας Δ. Υ.ΠΕ. μεαναπληρωτήτου 


τον Πρόεδροτου Διοικητικού Συμβουλίουτης οικείας Μο¬ 
νάδας Κοινωνικής Φροντίδας. 

2. Καρανίκα Κωνσταντίνο, Αναπληρωτή Διευθυντή Πα¬ 
θολογίας στο Γενικό Πανεπιστημιακό Νοσοκομείο Λάρι¬ 
σας, που προτείνεται από το ΚΕ.Σ.Υ., με αναπληρώτριά 
του την Μαργαριτοπούλου Ελευθερία, Επιμελήτρια Α' Γ ε¬ 
νικής Ιατρικής στο Κέντρο Υγείας Αγιάς, ομοίως. 

3. Γεωργίου Γεώργιο, Επιμελητή Α' Ψυχιατρικής στο Κέ¬ 
ντρο Ψυχικής Υγείας του Γενικού Νοσοκομείου Λάρισας 
«ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ», που προτεί- 
νεται από το ΚΕ.Σ.Υ., με αναπληρώτριά του την Γαλατά 
Ελένη, Επιμελήτρια Α' Γενικής Ιατρικής στο Κέντρο Υγεί¬ 
ας Γόννων, ομοίως. 

4. Μακρή Ειρήνη, Αναπληρώτριά Διευθύντρια Παθολο¬ 
γίας στο Γενικό Πανεπιστημιακό Νοσοκομείο Λάρισας, 
που προτείνεται από τον Π.Ι.Σ., με αναπληρωτή της τον 
Βαρελά Θεόδωρο, Επιμελητή Α' Γ ενικής Ιατρικής στο Κέ¬ 
ντρο Υγείας Ελασσόνας, ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση 
του ΚΕ.Σ.Υ. ορίζουμε τους: 

α) Ζαφείρη Βασίλειο, Επιμελητή Α' Παθολογίας στο Κέ¬ 
ντρο Υγείας Παλαμά, με αναπληρωτή του τον Πουλτσάκη 
Αναστάσιο, Διευθυντή Νευρολογίας στο Γενικό Νοσοκο¬ 
μείο Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ», 
και 

β) Χαλιώτη Γεώργιο, Επιμελητή Α' Παθολογίας στο Γε¬ 
νικό Νοσοκομείο Χαλκίδας, με αναπληρώτριά του την 
Ψύρρα Αναστασία, Επιμελήτρια Α' Γενικής Ιατρικής στο 
Κέντρο Υγείας Τυρνάβου. 

2. Γραμματείς των ανωτέρω Συμβουλίων ορίζουμε 
τους: 

α) Τσάρα Κωνσταντίνο, υπάλληλο της Δ.Υ.ΠΕ. Θεσσα¬ 
λίας, του κλάδου ΠΕ Νοσηλευτικής, με βαθμό Γ, 
β) Χλωρό Νικόλαο, υπάλληλο του Γενικού Πανεπιστη¬ 
μιακού Νοσοκομείου Λάρισας, του κλάδου ΠΕ Διοικητι- 
κού-Οικονομικού, με βαθμό Γ, 
γ) Δημητριάδου Δέσποινα, υπάλληλο του Γενικού Πα¬ 
νεπιστημιακού Νοσοκομείου Λάρισας, του κλάδου ΔΕ Δι¬ 
οικητικού, με βαθμό Γ, 

δ) Τσικραγούλα Παναγιώτη, υπάλληλο της Δ.Υ.ΠΕ. 
Θεσσαλίας, του κλάδου ΠΕ Νοσηλευτικής, με βαθμό Α', 
ε) Παπαγιάννη Βασίλειο, υπάλληλο του Γενικού Πανεπι¬ 
στημιακού Νοσοκομείου Λάρισας, του κλάδου ΔΕ Διοικη¬ 
τικού - Λογιστικού, με βαθμό Β', 
στ) Φάις Σαρίνα, υπάλληλο της Δ.Υ.ΠΕ. Θεσσαλίας, του 
κλάδου ΔΕ Διοικητικού - Οικονομικού, με βαθμό Α', 
με αναπληρωτέςτους: 

α) Μπακάλη Φανή, υπάλληλο της Δ.Υ.ΠΕ. Θεσσαλίας, 
του κλάδου ΔΕ Διοικητικού - Λογιστικού, με βαθμό Β', 
β) Μακρή Μαρία, υπάλληλο της Δ.Υ.ΠΕ. Θεσσαλίας, 
του κλάδου ΠΕ Παιδαγωγικής, με βαθμό Α', 
γ) Βλάχου Αθανασία, υπάλληλο της Δ.Υ.ΠΕ. Θεσσα¬ 
λίας, του κλάδου ΔΕ Διοικητικού - Οικονομικού, με βαθμό 
Β', 

δ) Τσούτσα Παρασκευή, υπάλληλο της Δ.Υ.ΠΕ. Θεσσα¬ 
λίας, του κλάδου ΠΕΔιοικητικού-Λογιστικού, με βαθμό Γ, 
ε) Αρχοντούλη Βασιλική, υπάλληλο της Δ.Υ.ΠΕ. Θεσσα¬ 
λίας, του κλάδου ΤΕ Νοσηλευτικής, με βαθμό Γ, 
στ) Ντόκλη Στεργιανή, υπάλληλο της Δ.Υ.ΠΕ. Θεσσα¬ 
λίας, του κλάδου ΤΕ Νοσηλευτικής, με βαθμό Α'. 

3. Η θητεία των ανωτέρω διοριζομένων είναι διετής. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/οικ. 75399 (3) 

Συμπλήρωση του Πρώτου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Α' και Β' Αττικής, με έδρα του την έδρα της Α' 
Δ.Υ.ΠΕ. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953/ 
τ. Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001/τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του ν. 3106/2003 (Φ.Ε.Κ. 30/2003/τ. Α') 
και τα εδάφια 1 και 4α της παρ. Δ του άρθρου 20 του ν. 
3172/2003 (Φ.Ε.Κ. 197/2003/τ. Α'). 

3. Τις διατάξεις των παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004/τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατά¬ 
ξεις». 

4. Τις διατάξειςτου άρθρου 20 του ν. 3293/2004 (Φ.Ε.Κ. 
231/26.11.2004/τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ.3 και 42 του ν. 
3329/2005 (Φ.Ε.Κ. 81/4.4.2005/τ. Α') «Εθνικό Σύστημα 
Υγείας και Κοινωνικής Αλληλεγγύης και λοιπές διατάξεις» 

6. Την υπ’ αριθμ. ΔΥ1 δ/3949/27.1.2005 (ΦΕΚ 131/ 
3.2.2005/τ. Β') απόφαση μας, όπως τροποποιήθηκε μετα¬ 
γενέστερα, αποφασίζουμε: 

1. Συμπληρώνουμε το Πρώτο Περιφερειακό Συμβούλιο 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Α' και Β' Αττικής, με έδρα του την έδρα της Α' 
Δ.Υ.ΠΕ. Αττικής, για τις ειδικότητες που συγκροτήθηκαν 
με την υπ’ αριθμ. ΔΥ1 δ/3949/27.1.2005 (ΦΕΚ 131/ 
3.2.2005/τ. Β') απόφασή μας και διορίζουμε Πρόεδρο των 
Συμβουλίων για τις Μονάδες Κοινωνικής Φροντίδας τον 
Αντιπρόεδρο του Διοικητικού Συμβουλίου της οικείας 
Δ.Υ.ΠΕ., με αναπληρωτή του τον Πρόεδρο του Διοικητι¬ 
κού Συμβουλίου της οικείας Μονάδας Κοινωνικής Φρο¬ 
ντίδας. 

2. Η θητεία των ανωτέρω διοριζομένων λήγει με το υπό¬ 
λοιπο της θητείας των άλλων μελών των Συμβουλίων. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ.ΔΥΙ δ/οικ. 75403 (4) 

Συμπλήρωση του Δεύτερου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης της Γ 
Δ.Υ.ΠΕ. Αττικής, των Δ. Υ.ΠΕ. Α' και Β' Νοτίου Αιγαίου 
και Βορείου Αιγαίου και της Δ.Υ.ΠΕ. Κρήτης, με έδρα 
τούτην έδρα της Γ Δ. Υ.ΠΕ. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953/ 
τ.Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001/τ.Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του ν. 3106/2003 (Φ.Ε.Κ. 30/2003/τ. Α') 
και τα εδάφια 1 και 4α της παρ. Δ του άρθρου 20 του ν. 
3172/2003 (Φ.Ε.Κ. 197/2003/τ. Α'). 

3. Τις διατάξεις των παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004/τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατά¬ 
ξεις». 

4. Τις διατάξειςτου άρθρου 20 του ν. 3293/2004 (Φ.Ε.Κ. 
231/26.11.2004/τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ.3 και 42 του ν. 
3329/2005 (Φ.Ε.Κ. 81/4.4.2005/τ. Α') «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» 

6. Τις υπ’ αριθμ. ΔΥ1 δ/133725/04/21.1.2005 (ΦΕΚ 111/ 
31.1.2005/τ. Β'), ΔΥ1δ/16142/8.3.2005 (ΦΕΚ 340/ 
16.3.2005/τ. Β') και ΔΥ1 δ/37324/3.5.2005 (ΦΕΚ 629/ 
12.5.2005/τ. Β') αποφάσεις μας, όπως τροποποιήθηκαν 
μεταγενέστερα, αποφασίζουμε: 

1. Συμπληρώνουμε το Δεύτερο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης της Γ' 
Δ.Υ.ΠΕ. Αττικής, των Δ.Υ.ΠΕ. Α' και Β' Νοτίου Αιγαίου και 
Βορείου Αιγαίου και της Δ.Υ.ΠΕ. Κρήτης, με έδρατουτην 
έδρα της Γ' Δ.Υ.ΠΕ.. Αττικής για τις ειδικότητες που συ¬ 
γκροτήθηκαν με τις υπ’ αριθμ. ΔΥ1 δ/133725/04/ 

21.1.2005 (ΦΕΚ 111/31.1.2005/τ. Β'), ΔΥΙδ/16142/ 

8.3.2005 (ΦΕΚ 340/16.3.2005/τ. Β') και ΔΥ1 δ/37324/ 

3.5.2005 (ΦΕΚ 629/12.5.2005/τ. Β') αποφάσεις μας, όπως 
τροποποιήθηκαν μεταγενέστερα και διορίζουμε Πρόε¬ 
δρο του Συμβουλίου για τις Μονάδες Κοινωνικής Φροντί¬ 
δας τον Αντιπρόεδρο του Διοικητικού Συμβουλίου της οι¬ 
κείας Δ.Υ.ΠΕ., με αναπληρωτή του τον Πρόεδρο του Διοι¬ 
κητικού Συμβουλίου της οικείας Μονάδας Κοινωνικής 
Φροντίδας. 

2. Η θητεία των ανωτέρω διοριζομένων λήγει με το υπό¬ 
λοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΔΥΙ δ/οικ. 75415 (5) 

Συμπλήρωση του Τρίτου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Α' και Β' Κεντρικής Μακεδονίας, Δυτικής Μα¬ 
κεδονίας, Ανατολικής Μακεδονίας και Θράκης, με 
έδρα του την έδρα της Α' Δ.Υ.ΠΕ. Κεντρικής Μακεδο¬ 
νίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953/τ. Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001/τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του ν. 3106/2003 (Φ.Ε.Κ. 30/2003/τ. Α') 
και τα εδάφια 1 και 4α της παρ. Δ του άρθρου 20 του ν. 
3172/2003 (Φ.Ε.Κ. 197/2003/τ. Α'). 

3. Τις διατάξεις των παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004/τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004/τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ.3 και 42 του ν. 
3329/2005 (Φ.Ε.Κ. 81/4.4.2005/τ. Α') «Εθνικό Σύστημα 
Υγείας και Κοινωνικής Αλληλεγγύης και λοιπές διατάξεις». 

6. Τις υπ’ αριθμ. ΔΥ1 δ/7968/14.2.2005 (ΦΕΚ 233/ 
22.2.2005/τ. Β'), ΔΥ1 δ/13953/23.3.2005 (ΦΕΚ 411/ 
31.3.2005/τ. Β') και ΔΥ1 δ/34809/25.4.2005 (ΦΕΚ 599/ 
5.5.2005/τ. Β') αποφάσεις μας, όπως τροποποιήθηκαν με¬ 
ταγενέστερα, αποφασίζουμε: 

1. Συμπληρώνουμε το Τρίτο Περιφερειακό Συμβούλιο 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των Δ. Υ. Π Ε. 
Α' και Β' Κεντρικής Μακεδονίας, Δυτικής Μακεδονίας, Ανα¬ 
τολικής Μακεδονίας και Θράκης, με έδρα του την έδρα 
της Α' Δ.Υ.ΠΕ. Κεντρικής Μακεδονίας, για τις ειδικότητες 
που συγκροτήθηκαν με τις υπ’ αριθμ. ΔΥΙδ/ 7968/ 

14.2.2005 (ΦΕΚ 233/22.2.2005/τ. Β'), ΔΥΙδ/13953/ 

23.3.2005 (ΦΕΚ 411/31.3.2005/τ. Β') και ΔΥΙδ/34809/ 

25.4.2005 (ΦΕΚ 599/5.5.2005/τ. Β') αποφάσεις μας, όπως 
τροποποιήθηκαν μεταγενέστερα και διορίζουμε Πρόεδρο 
του Συμβουλίου για τις Μονάδες Κοινωνικής Φροντίδας 
τον Αντιπρόεδρο του Διοικητικού Συμβουλίου της οικείας 
Δ.Υ.ΠΕ., με αναπληρωτή του τον Πρόεδρο του Διοικητικού 
Συμβουλίου της οικείας Μονάδας Κοινωνικής Φροντίδας. 

2. Η θητεία των ανωτέρω διοριζομένων λήγει με το υπό¬ 
λοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ.ΔΥΙδ/οικ. 75418 (6) 

Συμπλήρωση του Πέμπτου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Θεσσαλίας καιΣτερεάς Ελλάδας, με έδρα του 
την έδρα της Δ.Υ.ΠΕ. Θεσσαλίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953/ 
τ.Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001/τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του ν. 3106/2003 (Φ.Ε.Κ. 30/2003/τ. Α') 
και τα εδάφια 1 και 4α της παρ. Δ του άρθρου 20 του ν. 
3172/2003 (Φ.Ε.Κ. 197/2003/τ. Α'). 

3. Τις διατάξεις των’παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004/τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατά¬ 
ξεις». 

4. Τις διατάξειςτου άρθρου 20του ν. 3293/2004 (Φ.Ε.Κ. 
231/26.11.2004/τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ.3 και 42 του ν. 
3329/2005 (Φ.Ε.Κ. 81/4.4.2005/τ. Α') «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις». 

6. Τις υπ’ αριθμ. ΔΥ1 δ/8693/4.2.2005 (ΦΕΚ 178/ 
11.2.2005/τ. Β'), ΔΥ1δ/οικ.31499/28.3.2005 (ΦΕΚ 432/ 
5.4.2005/τ. Β') και ΔΥ1 δ/39332/3.5.2005 (ΦΕΚ 630/ 
12.5.2005/τ. Β') αποφάσεις μας, όπως τροποποιήθηκαν 
μεταγενέστερα, αποφασίζουμε: 

1. Συμπληρώνουμε το Πέμπτο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Θεσσαλίας και Στερεός Ελλάδας, με έδρα του 
την έδρα της Δ.Υ.ΠΕ. Θεσσαλίας, για τις ειδικότητες που 
συγκροτήθηκαν με τις υπ’ αριθμ. ΔΥ1 δ/8693/4.2.2005 
(ΦΕΚ 178/11.2.2005/τ. Β'), ΔΥ1δ/οικ.31499/28.3.2005 
(ΦΕΚ 432/5.4.2005/τ. Β') και ΔΥ1 δ/39332/3.5.2005 (ΦΕΚ 
630/12.5.2005/τ. Β') αποφάσεις μας, όπως τροποποιήθη¬ 
καν μεταγενέστερα και διορίζουμε Πρόεδρο του Συμβου¬ 
λίου για τις Μονάδες Κοινωνικής Φροντίδας τον Αντιπρό¬ 
εδρο του Διοικητικού Συμβουλίου της οικείας Δ.Υ.ΠΕ., με 
αναπληρωτή του τον Πρόεδρο του Διοικητικού Συμβουλί¬ 
ου της οικείας Μονάδας Κοινωνικής Φροντίδας. 

2. Η θητεία των ανωτέρω διοριζομένων λήγει με το υπό¬ 
λοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




